2016. gada 27. septembrī Rīkojums Nr. 541

Rīgā (prot. Nr. 48  3. §)

**Par piešķirtā finansējuma "Sadarbības ar diasporu stiprināšana, diasporas ieguldījuma Latvijas attīstībā veicināšana, vēstniecību sadarbības ar diasporu paplašināšana un Pilsonības likuma grozījumu īstenošana" izmantošanu**

1. Atļaut Ārlietu ministrijai no budžeta programmā 97.00.00 "Nozaru vadība un politikas plānošana" jaunās politikas iniciatīvai "Sadarbības ar diasporu stiprināšana, diasporas ieguldījuma Latvijas attīstībā veicināšana, vēstniecību sadarbības ar diasporu paplašināšana un Pilsonības likuma grozījumu īstenošana" apstiprinātā finansējuma piešķirt Pasaules brīvo latviešu apvienībai finansējumu 42 686 *euro* apmērā, lai nodrošinātu Pasaules latviešu ekonomikas un inovāciju foruma norisi 2016. gada 29. un 30. decembrī.

2. Ārlietu ministrijai sagatavot un noslēgt līgumu ar Pasaules brīvo latviešu apvienību, nosakot šā rīkojuma 1. punktā norādīto finanšu līdzekļu izmantošanas mērķi un mērķa sasniegšanai paredzēto pasākumu izpildes termiņu, kā arī paredzot šo finanšu līdzekļu izlietojuma kontroli atbilstoši mērķim un nosakot, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Pasaules brīvo latviešu apvienība.

Ministru prezidents Māris Kučinskis

Ārlietu ministra vietā –

Ministru prezidenta biedrs,

ekonomikas ministrs Arvils Ašeradens